Bumi ngandhut watara 1,33 × 1050 atom.[117] Ing atmosfèr planèt, ana sagunggung cilik atom gas mulia kayadéné argon lan neon. Sisa 99% atom ing atmosfèr bumi katalènan jroning wangun molekul, upamané karbon dioksida, oksigen diatomik, lan nitrogen diatomik. Ing lumahing Bumi, atom-atom tetalènan mbentuk manéka jinis senyawa, ngliputi banyu, garam, silikat, lan oksida. Atom uga bisa nggabung mbentuk bahan-bahan kang ora kapérang saka molekul, contohné kristal lan logam padhet utawa uga cuwèr.[118][119]